**N á v r h**

**Všeobecne záväzné nariadenie Mesta Šamorín č. 8/2019**

**o prevádzkovaní hazardných hier na území mesta Šamorín**

vyvesený na úradnej tabuli mesta Šamorín dňa     26.11.2019

zverejnený na webovom sídle mesta www.samorin.sk   dňa :  26.11.2019

**Lehota na predloženie pripomienok k návrhu VZN**:   do (včítane)   06.12.2019

Mestské zastupiteľstvo v Šamoríne na základe  ustanovenia § 11 ods. 4 písm. g) zákona SNR č. 369/1990 Zb. o obecnom zriadení v znení neskorších predpisov a § 15 ods. 5, § 15 ods. 16, § 79 ods. 6 zákona č. 30/2019 Z. z. o hazardných hrách a o zmene a doplnení niektorých zákonov, vydáva toto Všeobecne záväzné nariadenie o prevádzkovaní hazardných hier na území mesta Šamorín (ďalej len „VZN“):

**§ 1**

**Úvodné ustanovenia**

1. Toto všeobecne záväzné nariadenie upravuje podmienky umiestňovania herní na území mesta Šamorín.
2. Účelom tohto všeobecne záväzného nariadenia je vo verejnom záujme obmedziť riziká vyplývajúce z prevádzkovania hazardných hier a účasti na nich a vytvoriť podmienky na ochranu verejného záujmu pri prevádzkovaní hazardných hier.

**§ 2**

**Podmienky umiestňovania herní na území mesta**

1. Herňa prevádzkovaná na území mesta Šamorín nesmie byť umiestnená vo vzdialenosti menej ako 200 metrov od
2. školy; to neplatí, ak ide o odborný výcvik, odbornú prax alebo umeleckú prax, ktorú žiak vykonáva na pracovisku zamestnávateľa alebo na pracovisku praktického vyučovania, ak sa žiak pripravuje v systéme duálneho vzdelávania,
3. školského zariadenia,
4. zariadenia sociálnych služieb pre deti a mládež, zariadenia sociálnoprávnej ochrany detí a sociálnej kurately,
5. zariadenia pre liečbu nelátkových závislostí,
6. ubytovne mládeže.
7. Herňa nesmie byt' umiestnená vo vzdialenosti menej ako 200 metrov od inej herne.
8. Vzdialenosťou sa v zmysle § 15 ods. 6 zákona č. 30/2019 Z. z. o hazardných hrách a o zmene a doplnení niektorých zákonov sa rozumie pochôdzková vzdialenosť medzi najbližším vchodom do herne a najbližším vchodom do inej herne, budovy školy, školského zariadenia, zariadenia sociálnych služieb pre deti a mládež, zariadenia sociálnoprávnej ochrany detí a sociálnej kurately, zariadenia pre liečbu nelátkových závislostí a do ubytovne mládeže.

**§ 3**

**Prechodné ustanovenia**

1. Na prevádzkovateľa hazardnej hry, ktorému bola udelená individuálna licencia na prevádzkovanie hazardnej hry pred nadobudnutím účinnosti tohto nariadenia sa toto nariadenie nevzťahuje do skončenia platnosti tejto individuálnej licencie.
2. Prevádzkovateľ hazardnej hry je povinný počas celej doby platnosti licencie dodržiavať podmienky stanovené zákonom o hazardných hrách.

**§ 4**

**Záverečné ustanovenia**

1. Toto VZN bolo schválené uznesením Mestského zastupiteľstva v Šamoríne č. ..... dňa ...........
2. Toto VZN nadobúda účinnosť 1. januára 2020.

Csaba Orosz

primátor mesta